16/07/2015 | Administración LocalMunicipal
Cerceda
Secretaría
Anuncio de réxime de retribucións, indemnizacións e asistencias dos membros da Corporación

Anuncio de réxime de retribucións, indemnizacións e asistencias dos membros da Corporación En sesión do Concello-Pleno adoptouse, entre outros, o seguinte acordo que se transcribe: “Proposta da Alcaldía-Presidencia do réxime de retribucións, indemnizacións e asistencias dos membros da Corporación. Visto o artigo 38 do Real Decreto 2568/1986, do 28 de novembro, de aprobación do Regulamento de Organización, Funcionamento e Réxime Xurídico das Entidades Locais, que establece que dentro dos trinta días seguintes ao da sesión constitutiva, o alcalde convocará a sesión ou sesións extraordinarias do Pleno da Corporación que sexan precisas, a fin de determinar a nova organización municipal. Vistos os artigos 75.4 e 75.5 da Lei 7/1985, do 2 de abril, reguladora das Bases de Réxime local, que establece que os membros das Corporacións Locais poden percibir retribucións polo exercizo do seu cargo, tanto en réxime de dedicación exclusiva, así como, no caso de que non se perciban retribucións por dedicación exclusiva nin parcial, asistencias pola concurrencia efectiva ás sesións dos órganos colexiados da Coproración, na contía sinalada polo propio Concello Pleno. Correspondelle así mesmo, o réxime de desenvolvemento das normas de aplicación xeral nas Administracións Públicas no que se refire ás indemnizacións polos gastos efectivos ocasionados no exercizo do seu cargo. Visto o artigo 13 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, adiante ROF, que tras reiterar o anterior, indica que o Pleno corporativo, a proposta do Presidente, determinará, dentro da consignación global contida no orzamento, a relación de cargos da Corporación que poderán desempeñarse en réxime de adicación exclusiva e, polo tanto, con dereito a retribución, así como as contías que correspondan a cada un deles en atención ao seu grado de responsabilidade. Polo demáis, o citado artigo 75.5 da LBRL preceptúa que os acordos plenarios referentes as retribucións dos cargos don dedicación exclusiva ou parcial, así como o réxime de indemnizacións e asistencias deberán publicarse íntegramente no Boletín Oficial da Provincia e no taboleiro de edictos do Concello. No exercizo da atribución conferida polo artigo 21.1 a. da Lei 7/1985, do 2 de abril, reguladora das Bases de Réxime Local, proponse polo tanto ó Concello Pleno o seguinte ACORDO Primeiro. –A relación de cargos que deberán desempeñarse en réxime de dedicación exclusiva, coa súa correspondente retribución bruta anual: I. Alcaldía-Presidencia: 45.000 euros. II. Concellaría de Área de Cultura, Educación, Emprego e Recadación: 39.000 euros. III. Concellaría de Área de Benestar Social e Participación Cidadá: 37.000 euros. Segundo. –Os membros da Corporación municipal que non teñan dedicación exclusiva nin dedicación parcial percibirán pola asistencia a cada sesión ou reunión que celebren os órganos colegiados municipais as seguintes contías: ● Sesión plenaria: 114 euros. ● Comisión Informativa: 114 euros. ● Xunta de Goberno Local: 114 euros. Non se poderá percibir máis dunha asistencia ao día, no caso de que coincidirán dous ou máis actos. Terceiro. –As indemnizacións se rexirán polo establecido no Real Decreto 462/2002, de 24 de maio, de indemnizacións por razón do servizo, para o Grupo I. Cuarto. –Publicar íntegramente o presente acordo no Boletín Oficial da Provincia, no portal de transparencia do Concello e no taboleiro de edictos do Concello.” Cerceda, 9 de xullo de 2015. O alcalde-presidente Asdo.: José García Liñares